TRU เก็งรายได้ปี 58 โต 10% เดินหน้าผลิตสินค้าใหม่
TRU คาดรายได้ปี 58 โต 10% ตามอุตสาหกรรมรถยนต์ เผยปีนี้ไม่เน้นขยายกำลังผลิต แต่หันไปผลิตสินค้าใหม่ๆ
25 มี.ค. 2558

นายสมพงษ์ เผอิญโชค กรรมการผู้จัดการ บริษัท ไทยรุ่งยูเนี่ยนคาร์ จำกัด (มหาชน) หรือ TRU เปิดเผยว่า บริษัทคาดว่ารายได้ปีนี้จะเติบโตประมาณ 10% ซึ่งเป็นการเติบโตในระดับเดียวกับอุตสาหกรรมรถยนต์ ซึ่งมองว่าแนวโน้มอุตสาหกรรมรถยนต์เริ่มมีทิศทางที่ดีขึ้น
โดยในปีนี้บริษัทจะไม่มีการขยายกำลังการผลิตเพิ่มแต่จะเน้นการขยายการผลิตสินค้าใหม่ๆ เนื่องจากบริษัทยังมีกำลังการผลิตที่เหลืออยู่ โดยขณะนี้ใช้กำลังการผลิตประมาณ 60-70%
ขณะที่บริษัทเทร็ก ไทยรุ่ง จำกัด ซึ่งเป็นบริษัทร่วมทุนกับพันธมิตรจากญี่ปุ่น คาดว่าโรงงานจะก่อสร้างเสร็จในต้นเดือน พ.ค.และผลิตชิ้นส่วนรถยนต์ได้ประมาณไตรมาส 3/58 ซึ่งจะทำให้มีรายได้เข้ามาในต้นไตรมาส 4/58 โดยปีแรกบริษัทร่วมทุนดังกล่าวจะผลิตชิ้นส่วนและตัวถังรถตู้ขนสินค้า และรถดั้ม ซึ่งคาดว่าปีแรกรายได้คงจะไม่มาก และคงจะยังไม่มีกำไร